Tameṭṭut ɛeǧben-as, tegzem tasa-is fell-asen, - Tenna-asen imeṭṭi ɣef yiẓṛi-is: « Aḥlil a tarwa ɣelayen, ansa i d-tusam? Teẓram beli waki d axxam n waɣzen i ytetten arrac iṭuṭaḥen? » Ṭuṭaḥ ṭuṭaḥ meskin am netta am watematen-is ttargigin si tugdi, - Yenna-as: « A tameṭṭut n leɛali amek i tebɣiḍ ad nexdem ihi? Ula d ucanen ad aɣ-ččen ukan ad aɣ-d-affen di bera iḍ-agi ma yella ur n-teǧmiɛeḍ ara ɣur-m. Ad aɣ-yečč waɣzen xir, ma yella tehedreḍ-as ahat ad ten-ɣiḍ. »